  Анжелика Тихонова корреспондент 24-тӥ гудырикошконэ Удмуртиын «Кинолэн уез» («Ночь кино») огъяросси акцие 9 сюрс 569 адями пыриськиз. Со сярысь улосвылысь Лулчеберетъя но туризмъя министерстволэн пресс-службаез ивортэ. Киноен тунсыкъяськисьёс понна Удмуртиын 81 площадкаос ужазы, со пӧлысь 13-ез инбам улын но 68-эз липет улын Калыклы возьматон понна огъяросси куара сётон пыр 3 фильмъёсты бырйизы: «Домовой» (6+, режиссёр-постановщикез Евгений Бедарев), «Балканский рубеж» (16+, режиссёр-постановщикез Андрей Волгин), «Полицейский с Рублёвки. Новогодний беспредел» (16+, режиссёр-постановщикез Илья Куликов). Акциез усьтон Ижкарысь Космонавтъёслэн паркысьтызы «Ударник» эктон площадкаын ортчиз. Ужрадэ Удмуртиысь лулчеберетъя но туризмъя министр Владимир Соловьёв но пыриськиз. Со ужрадлэсь улосвыллэн лулчеберет улоназ бадӟым интызэ пусйиз.  Огаз площадкае Удмурт кун филармонилэн кивалтӥсез Алексей Фомин вуылӥз. Котькуд ар мон матысь адямиосыным, ӵыжы-выжыосыным ӵош Россиысь режиссёръёслэсь кинозэс учкисько. Мынам огез тужгес яратоноез – «Тот самый Мюнгхаузен» Алексей Фомин, Удмурт кун филармонилэн кивалтӥсезОзьы ик со пусйиз, совето вакытысь кинематографлэн классикаез нылпиосты но, мӧйыосты но визьноданы юрттэ шуыса. Фильмъёс чеберлыкез шӧдонэз азинто, нылпиослы дышето но мӧйыослы ӟечлык сярысь тодазы вайыто. Отын, кунгож сьӧрысь фильмъёсын ӵошатыса, керетонъёс но лекез ӧжытгес, пуштросэз мургес, лыдъя Алексей Фомин. Ужрадэз Россиысь Лулчеберетъя министерство, Кинолэн фондэз но Россиысь лулчеберет кылёсбуръя но сям-йылолъёсъя «Культура.РФ» портал радъяло. Нош Удмуртиын – элькунысь Лулчеберетъя министерство.  Тегъёс: Мерлык Лулчеберет Ижкар кино Удмуртия Россия  